钦定古今图书集成/明伦汇编/闺媛典/第046卷 > 涂端友妻陈氏
## 钦定古今图书集成/明伦汇编/闺媛典/第046卷 > 涂端友妻陈氏

按《宋史列女传》：“涂端友妻陈氏，抚州临川人。绍兴九
年，盗起，被驱入黄山寺。贼逼之，不从，以刃加其颈，叱曰：‘汝辈鼠窃，命若蜉蝣，我良家子，义岂尔辱！纵杀我，
官兵即至，尔其免乎’？贼知不可屈，乃幽之屋壁。居数
日，族党有得释者，咸赍金帛以赎其孥。贼引端友妻
令归，曰：‘吾闻贞女不出闺阁，今吾被驱至此，何面目
登涂氏堂’！”复骂贼不绝，竟死之。